BJP का दावा- स्वतंत्रता सेनानी नहीं थे टीपू; अंग्रेजों नहीं, वोक्कालिगा नेताओं ने की थी हत्या
Karnataka Vidhan Sabha Election 2023 - BJP Starts Tipu Sultan Controversy Ahead Of Assembly Elections. कर्नाटक विधानसभा चुनावों को कुछ ही हफ्ते बाकी रह गए हैं, उससे पहले राज्य में टीपू सुल्तान के नाम पर नई कॉन्ट्रोवर्सी शुरू हो गई है। 18वीं सदी के राजा टीपू सुल्तान को भाजपा ने चुनाव का मुद्दा बना लिया है।
कर्नाटक विधानसभा चुनावों को कुछ ही हफ्ते बाकी रह गए हैं, उससे पहले राज्य में टीपू सुल्तान के नाम पर कॉन्ट्रोवर्सी तूल पकड़ रही है। 18वीं सदी में मैसूर पर शासन करने वाले टीपू सुल्तान को भाजपा ने चुनाव का मुद्दा बना लिया है।
भाजपा का दावा है कि टीपू की हत्या ब्रिटिश और मराठा सेनाओं ने नहीं, बल्कि दो वोक्कालिगा नेताओं ने की थी। भाजपा इन चुनावों में सावरकर बनाम टीपू सुल्तान का मुद्दा बनाकर वोक्कालिगा समुदाय को अपने साथ मिलाने की कोशिश कर रही है।
पहली बार एक नाटक में किया गया यह दावा
पुराने मैसूर के कुछ हिस्सों में अब भी यह दावा किया जाता है कि दो वोक्कालिगा प्रमुखों उरी गौड़ा और नान्जे गौड़ा ने टीपू सुल्तान की हत्या की थी। पहली बार यह दावा मैसूर में हुए एक नाटक में किया गया था। राइटर और डायरेक्टर अडांडा सी करियप्पा ने इस नाटक ‘टीपू निंजा कनसुगलु’ यानी Real Dreams Of Tipu को लिखा है।
इस दावे को लेकर इतिहासकार आपत्ति दर्ज कराते रहे हैं। लेकिन, कई भाजपा नेताओं ने इस दावे को सही ठहराया है। इन लोगों में वोक्कालिगा नेता और पार्टी के राष्ट्रीय महासचिव सीटी रवि और मंत्री अश्वथ नारायण और गोपालैया शामिल हैं। अश्वथ नारायण और शोभा करंदलाजे जैसे भाजपा के केंद्रीय मंत्री यह भी दावा करते हैं कि उरी गौड़ा और नान्जे गौड़ा के होने के बारे में ऐतिहासिक सबूत मौजूद हैं।
कांग्रेस और जनता दल सेक्युलर का करीबी रहा है वोक्कालिगा समुदाय
वोक्कालिगा समुदाय अब तक कांग्रेस और एचडी कुमारस्वामी के जनता दल सेक्युलर का समर्थक रहा है। दोनों पार्टियों नेता मानते आए हैं कि उरी गौड़ा और नान्जे गौड़ा नाम के लोग नहीं थे। ये महज काल्पनिक किरदार हैं।
सोमवार को वोक्कालिगा समुदाय में गहरी पकड़ रखने वाले श्री आदिचुंचानागिरी महासंस्थान मठ के प्रमुख स्वामी श्री निमर्लानंदनाथ महास्वामी ने इस विवाद में अपना मत रखा। उन्होंने टीपू सुल्तान के कथित हत्यारों से जुड़ी जानकारी और ऐतिहासिक दस्तावेजों को इकट्‌ठा करने और मठ में जमा करने को कहा है, ताकि पूरी तहकीकात के बाद इस बारे में फैसला लिया जा सके।
उरी गौड़ा और नान्जे गौड़ा पर फिल्म बनने वाली थी, फिर रोक दी गई 
इस हफ्ते की शुरुआत में फिल्म प्रोड्यूसर से नेता बने राज्य के बागवानी मंत्री मुनिरत्ना ने इस मुद्दे पर एक फिल्म बनाने का ऐलान किया था। उन्होंने कहा कि उनका स्टूडियो उरी गौड़ा और नान्जे गौड़ा को मूवी के टाइटल के तौर पर रजिस्टर कर रहा है।
निमर्लानंदनाथ महास्वामी ने मुनिरत्ना से मुलाकात की और फिल्म न बनाने की बात कही। निमर्लानंदनाथ महास्वामी ने कहा कि जब इस पूरे मसले की एतिहासिक पृष्ठभूमि को लेकर कुछ साफ नहीं है, तो ऐसा सिनेता बनाना सही नहीं है जिसमें एक समुदाय की दो शख्सियतों का जिक्र हो। इसके बाद मुनिरत्ना ने फिल्म रोक दी।
शिक्षा मंत्री ने कहा था- सिद्दारमैया को टीपू सुल्तान की तरह मार दो
उच्च शिक्षा मंत्री नारायण ने फरवरी में मांड्या में एक रैली में कहा था कि आपको टीपू चाहिए या सावरकर? इस टीपू सुल्तान को हमें कहां भेज देना चाहिए? नान्जे गौड़ा ने क्या किया आपको याद है न? हमें सिद्धारमैया को ऐसे ही खत्म कर देना चाहिए। पूर्व सीएम सिद्धारमैया ने इस बयान पर आपत्ति जताई, जिसके बाद अश्वथ नारायण ने अपने बयान पर अफसोस जताया। पूरी खबर यहां पढ़ें...
फिलहाल मुख्यमंत्री बासवराज बोम्मई ने इस विवाद से खुद को दूर कर लिया है। उनका कहना है कि रिसर्च से सच्चाई सामने आएगी। वहीं, राज्य के स्वास्थ्य मंत्री ने उरी गौड़ा और नान्जे गौड़ा पर कोई टिप्पणी ने देते हुए कहा कि वे सिर्प पूर्व पीएम एचडी देवेगौड़ा को जानते हैं।
ये खबरें भी पढ़ें...
टीपू सुल्तान के डायरेक्टर को जान से मारने की धमकी:मैसूर में राइटर को मिला लेटर, लिखा- शो बंद करो नहीं तो मरो
कर्नाटक में टीपू सुल्तान पर आधारित एक कन्नड़ शो टीपू निंजा कनसुगलु (टीपू के असल सपने) पर विवाद छिड़ गया है। इसके राइटर और डायरेक्टर अडांडा सी करियप्पा को मौत की धमकी वाला लेटर मिला है। जिसमें लिखा है- शो बंद करो नहीं तो तुम्हें मार दिया जाएगा। डायरेक्टर ने मैसूर के जयलक्ष्मीपुरम पुलिस थाने में शिकायत दर्ज कराई। आगे की जांच की जा रही है। पूरी खबर यहां पढ़ें...
वंशज बोले-सियासी लड़ाई में टीपू सुल्तान को ना खींचें:कांग्रेस हो या भाजपा, किसी ने कुछ नहीं किया...
टीपू सुल्तान के एक वंशज ने पॉलिटिकल पार्टियों को कानूनी कार्रवाई की चेतावनी दी है। उन्होंने कहा कि राजनीतिक लड़ाई में टीपू सुल्तान का नाम नहीं खींचा जाना चाहिए। कई पार्टियां वोट के लिए हमारे पूर्वजों को अपमानित कर रही हैं। अगर पार्टियां इसी तरह बयानबाजी करती रहीं तो उन पर कानूनी कार्रवाई की जाएगी। पूरी खबर यहां पढ़ें...
कर्नाटक के मंदिरों में अब सलाम नहीं संध्या आरती:टीपू सुल्तान का दिया 300 साल पुराना नाम बदला, हिंदू संगठनों की मांग पर फैसला
कर्नाटक के कुछ मंदिरों में होने वाली सलाम आरती का नाम बदल दिया गया है। अब इसे संध्या आरती के नाम से जाना जाएगा। यह फैसला हिंदुत्व संगठनों की मांग पर दिसंबर में लिया गया। इन संगठनों ने राज्य सरकार से टीपू सुल्तान के नाम पर होने वाले अनुष्ठानों को खत्म करने की मांग की थी, जिसमें सलाम आरती भी शामिल थी। पूरी खबर यहां पढ़ें...